Komission päätös,

tehty 13 päivänä helmikuuta 2004,

Viron tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana

(2004/143/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavan tuen yhteensovittamisesta ja asetuksen (ETY) N:o 3906/89 muuttamisesta 21 päivänä kesäkuuta 1999 annetun neuvoston asetuksen (EY) N:o 1266/1999(1) ja erityisesti sen 12 artiklan 2 kohdan,

ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun neuvoston asetuksen (EY) N:o 1268/1999(2) ja erityisesti sen 4 artiklan 5 ja 6 kohdan,

sekä katsoo seuraavaa:

(1) Viron tasavallan maatalouden ja maaseudun kehittämisen erityinen liittymisohjelma (jäljempänä "Sapard-ohjelma") hyväksyttiin 17 päivänä marraskuuta 2000 tehdyllä komission päätöksellä(3), sellaisena kuin se on viimeksi muutettuna 19 päivänä joulukuuta 2002 tehdyllä päätöksellä, asetuksen (EY) N:o 1268/1999 4 artiklan 5 kohdan mukaisesti.

(2) Viron tasavallan hallitus ja komissio, Euroopan yhteisön puolesta, allekirjoittivat 25 päivänä tammikuuta 2001 monivuotisen rahoitussopimuksen Sapard-ohjelman toteutuksen teknisestä, oikeudellisesta ja hallinnollisesta kehyksestä. Rahoitussopimusta muutettiin viimeksi vuoden 2003 vuotuisella rahoitussopimuksella, joka allekirjoitettiin 9 päivänä joulukuuta 2003 ja tuli voimaan 11 päivänä joulukuuta 2003.

(3) Viron tasavallan toimivaltainen viranomainen on nimennyt joidenkin Sapard-ohjelmassa määriteltyjen toimenpiteiden täytäntöönpanijaksi maatalousalan rekisteri- ja tietokeskukseen kuuluvan Sapard-viraston. Sapard-ohjelman täytäntöönpanoon liittyvien rahoitustoimintojen hoitajaksi on nimetty valtiovarainministeriön kansallisesta rahastosta vastaava osasto.

(4) Asetuksen (EY) N:o 1266/1999 12 artiklan 2 kohdan mukaisen ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden tapauskohtaisen analyysin perusteella komissio teki eräiden Sapard-ohjelmaan kuuluvien toimenpiteiden osalta 15 päivänä kesäkuuta 2001 päätöksen 2001/461/EY(4) Viron tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä täytäntöönpanovirastoille liittymistä edeltävänä aikana.

(5) Komissio on tämän jälkeen analysoinut asetuksen (EY) N:o 1266/1999 12 artiklan 2 kohdan mukaisesti tarkemmin Sapard-ohjelmaan kuuluvaa kylien kunnostamista ja kehittämistä koskevaa toimenpidettä 6 (jäljempänä "toimenpide 6"). Komissio katsoo, että Viron tasavalta täyttää myös kyseisen toimenpiteen osalta yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetun komission asetuksen (EY) N:o 2222/2000(5) 4, 5 ja 6 artiklan ja liitteen säännökset ja asetuksen (EY) N:o 1266/1999 liitteessä vahvistetut vähimmäisedellytykset.

(6) Tästä syystä on aiheellista luopua asetuksen (EY) N:o 1266/1999 12 artiklan 1 kohdassa tarkoitetusta ennakkohyväksyntää koskevasta vaatimuksesta ja siirtää tuen hallinnointi hajautetulta pohjalta toimenpiteen 6 osalta Viron tasavallan maatalousalan rekisteri- ja tietokeskukselle sekä kansallisesta rahastosta vastaavalle osastolle.

(7) Koska toimenpiteeseen 6 liittyvät komission tarkastukset koskevat kuitenkin järjestelmää, jonka kaikki olennaiset osat eivät ole vielä täysin toimivia, Sapard-ohjelman hallinnointi on aiheellista siirtää väliaikaisesti maatalousalan rekisteri- ja tietokeskukselle sekä kansallisesta rahastosta vastaavalle osastolle asetuksen (EY) N:o 2222/2000 3 artiklan 2 kohdan mukaisesti.

(8) Sapard-ohjelman hallinnoinnin täydellinen siirto tapahtuu vasta järjestelmän moitteetonta toimivuutta koskevien lisätarkastusten ja tuen hallinnoinnin siirtämisestä maatalousalan rekisteri- ja tietokeskukselle sekä kansallisesta rahastosta vastaavalle osastolle mahdollisesti annettavien komission suositusten täytäntöönpanon jälkeen.

(9) Viron viranomaiset ehdottivat 16 päivänä lokakuuta 2003 menojen tukikelpoisuutta koskevia sääntöjä monivuotisen rahoitussopimuksen B osan 4 artiklan 1 kohdan mukaisesti. Komissiolta pyydetään asiaa koskevaa päätöstä,

ON PÄÄTTÄNYT SEURAAVAA:

1 artikla

Luovutaan asetuksen (EY) N:o 1266/1999 12 artiklan 1 kohdassa säädetystä hankkeiden valintaa ja sopimuksia koskevasta komission ennakkohyväksyntävaatimuksesta Viron tasavallassa toimenpiteen 6 osalta.

2 artikla

Sapard-ohjelman hallinnointi siirretään väliaikaisesti:

1) Viron tasavallan maatalousalan rekisteri- ja tietokeskukselle, joka sijaitsee osoitteessa Narva mnt. 3, EE-51009 Tartu, Sapard-ohjelmaan kuuluvan toimenpiteen 6 täytäntöönpanon osalta, sellaisena kuin se on määritelty maatalouden ja maaseudun kehittämisohjelmassa, joka hyväksyttiin edellä mainitulla komission päätöksellä; ja

2) Viron tasavallan valtiovarainministeriön kansallisesta rahastosta vastaavalle osastolle, joka sijaitsee osoitteessa 1, Suur-Ameerika, EE-15006 Tallinn, Sapard-ohjelmaan kuuluvan toimenpiteen 6 täytäntöönpanoon Viron tasavallassa liittyvien rahoitustoimintojen osalta

3 artikla

Sovelletaan Viron tasavallan 16 päivänä lokakuuta 2003 päivätyssä toimintaohjeessa, joka on rekisteröity komissiossa numerolla AGR A/34972, ehdottamia toimenpidettä 6 koskevia menojen tukikelpoisuussääntöjä, sanotun kuitenkaan rajoittamatta Sapard-ohjelmassa tehtävien tuen myöntämistä yksittäisille tuensaajille koskevien päätösten soveltamista.

Tehty Brysselissä 13 päivänä helmikuuta 2004.

Komission puolesta

Franz Fischler

Komission jäsen

(1) EYVL L 161, 26.6.1999, s. 68.

(2) EYVL L 161, 26.6.1999, s. 87, asetus sellaisena kuin se on viimeksi muutettuna asetuksella (EY) N:o 696/2003 (EUVL L 99, 17.4.2003, s. 24).

(3) K(2000) 3321 lopullinen.

(4) EYVL L 162, 19.6.2001, s. 19.

(5) EYVL L 253, 7.10.2000, s. 5. Asetus sellaisena kuin se on viimeksi muutettuna asetuksella (EY) N:o 188/2003 (EUVL L 27, 1.2.2003, s. 14).